**Cofnodion Pwyllgor Cymru**

**14 Medi 2023**

**Llety Arall, Caernarfon**

**Yn bresennol:**

Simone Lowthe-Thomas Cadeirydd Pwyllgor Cymru

Nicola Russell-Brooks Aelod Pwyllgor Cymru

Trystan Pritchard Aelod Pwyllgor Cymru

Kate Young Aelod Pwyllgor Cymru

Gwenllian Lansdown Davies Aelod Pwyllgor Cymru

**Swyddogion**

John Rose Cronfa Gymunedol y Loteri Genedlaethol

Rob Roffe Cronfa Gymunedol y Loteri Genedlaethol

Andrew Owen Cronfa Gymunedol y Loteri Genedlaethol

Ruth Bates Cronfa Gymunedol y Loteri Genedlaethol

1. **Croeso ac ymddiheuriadau**
   1. Croesawodd y Cadeirydd bawb i'r cyfarfod a chadarnhaodd fod ymddiheuriadau wedi cael eu derbyn gan Fadhili Maghiya a Thomas Morgan.
2. **Adolygiad o Gofnodion cyfarfod Pwyllgor Cymru a gynhaliwyd ar 21 Mehefin 2023.**
   1. Derbyniwyd y cofnodion fel cofnod cywir o'r cyfarfod.
3. **Materion yn codi o’r cyfarfod blaenorol**
   1. Trefnwyd sesiwn am Risg ar gyfer y Pwyllgor Pawb a’i Le ym mis Tachwedd 2023.
   2. Roedd dadansoddiad o'r cyfleoedd sydd ar gael gan Gronfa Ffyniant Gyffredin y DU ar gael ar gyfer ardaloedd y tri thîm rhanbarthol ar gais, ond roedd y data’n gyfyngedig oherwydd anghysondeb yn y data a oedd ar gael ar draws 22 awdurdod lleol yng Nghymru.
4. **Cytundebau drwy weithdrefn ysgrifenedig**
   1. Nododd y Pwyllgor ei fod wedi derbyn y papur:-
      1. WBM 23:18 Yr heriau sy'n wynebu pobl anabl a'r sefydliadau sy'n eu cefnogi.
5. **Datganiadau buddiant**

Ni dderbyniwyd unrhyw ddatganiadau buddiant.

1. **Diweddariad Portffolio Cymru**
   1. Roedd yr adroddiad yn rhoi'r wybodaeth ddiweddaraf am y gwaith dros y 3 mis diwethaf a ddaeth i ben ar 31 Awst 2023.Roedd y galw am grantiau wedi bod yn uwch na'r arfer, heb unrhyw ostyngiad yn ystod misoedd yr haf. Holodd y Pwyllgor am effaith cyhoeddiadau diweddar o ran heriau gwario cyhoeddus ehangach, gan nodi pwysigrwydd cadw at ein gofynion ein hunain fel ychwanegedd, a gofynnwyd i'r tîm fonitro maint yr effeithiau ar sefydliadau a ariennir. Nodwyd lefelau uchel o foddhad cwsmeriaid yn ogystal ag amserlen brysur o gysylltiadau gwleidyddol, sylw cadarnhaol yn y wasg, ymgysylltiad â rhanddeiliaid, gan gynnwys lansio’r strategaeth a phresenoldeb yn yr Eisteddfod Genedlaethol. Tynnodd y Cadeirydd sylw at ymweliad llwyddiannus Bwrdd y DU a diolch i'r tîm am drefnu ymweliad ardderchog.
2. **Dulliau’n Seiliedig ar Lefydd (WBM 23.22)**
   1. Adlewyrchodd y pwyllgor ar yr ymweliad prosiect cadarnhaol ag ystad Maesgeirchen y diwrnod cynt, lle'r oeddent wedi cwrdd â gweithredwyr a sefydliadau cymunedol lleol. O ystyried llawer o briodoleddau cadarnhaol ariannu’n seiliedig ar lefydd, adlewyrchon nhw ar sut rydym yn ymgysylltu ag eraill i gymryd mwy o ddiddordeb mewn dulliau’n seiliedig ar lefydd. Roeddent hefyd yn cydnabod rhai o'r heriau gan gynnwys oedi i brosiectau cymunedol lle mae nifer o randdeiliaid ynghlwm, ac yn cwestiynu sut y gallem ni (neu eraill) helpu mynd i'r afael â / lleihau'r rhain. Gwnaethant awgrymu nodi enghreifftiau a defnyddio ein sianeli cyfathrebu i siarad yn agored am fanteision a heriau ariannu’n seiliedig ar lefydd, a sut y gallwn gydbwyso gwaith cryf sy'n cael ei yrru gan y gymuned i lywio cynlluniau sy'n seiliedig ar lefydd gyda chymorth asiantaethau a phartneriaid allanol.
3. **Ystyried ein hymrwymiadau Cydraddoldeb, Amrywiaeth a Chynhwysiant yn y dyfodol (WBM 23.23)**
   1. Adlewyrchodd y Pwyllgor ar y cysyniad a’r heriau i wneud cymunedau’n wirioneddol gynhwysol. Fe wnaethon nhw annog y tîm i feddwl yn ofalus am iaith a'r angen i gefnogi cymunedau ac ymgeiswyr i ddeall beth sy'n gwneud cymunedau'n gynhwysol a'n disgwyliadau fel ariannwr. Trafodwyd yr angen i ystyried yr heriau sy'n wynebu pobl sy'n wynebu anfantais a gwahaniaethu o’u safbwynt nhw tra hefyd yn dangos sut y gall cymuned ymateb i fodloni eu hanghenion.
4. **Ystyriaeth gychwynnol i flaenoriaethau ariannu posibl Portffolio Cymru (WBM 23.24)** 
   1. Adlewyrchodd y Pwyllgor ar yr angen i sicrhau bod portffolio'r dyfodol yn cyd-fynd â'n strategaeth newydd, gan gydbwyso elfennau o ariannu ymatebol gydag ymagwedd fwy penodol ar un neu fwy o'r themâu, tra'n sicrhau bod hyn yn berthnasol i gyd-destun cymdeithasol Cymru ac yn ategu dulliau sy'n deillio o Bortffolio'r DU. Roeddent yn gyndyn i nodi themâu penodol ar yr adeg hon a gofynnwyd i'r swyddog gweithredol ymgymryd â gwaith pellach i helpu lleihau'r opsiynau sydd ar gael gan roi arweiniad / argymhelliad cliriach. Dylid ystyried hefyd sut y gallwn gefnogi nid yn unig prosiectau sy’n "barod i fynd" ond hefyd cefnogi cymunedau i ddatblygu eu syniadau.
5. **Adroddiad Portffolio Cymru i Fwrdd y DU (WBM 23.25)** 
   1. Nododd y papur yr adroddiad i Fwrdd y DU yn tynnu sylw at gyflawniadau allweddol rhwng mis Medi 2023 a mis Awst 2023.
6. **Cynllun gwaith ar gyfer y dyfodol (WBM 23.26)**
   1. Gwahoddir Pwyllgor Cymru i *nodi’r cynllun gwaith ar gyfer y dyfodol; •*
7. **Adborth gan y Bwrdd a Phwyllgor Ariannu’r DU**
   1. Rhoddodd y Cadeirydd adborth ar gyfarfod Bwrdd a Phwyllgor Ariannu'r DU ym mis Mehefin, gan dynnu sylw at benodiad Cadeirydd dros dro y DU, ac adborth allweddol o'r adolygiad llywodraethu diweddar.